b'\n_START_ARTICLE_\nMokslininkas universalas\n_START_PARAGRAPH_\nMokslininkas universalas, polimatas (gr. \xcf\x80\xce\xbf\xce\xbb\xcf\x85\xce\xbc\xce\xb1\xce\xb8\xce\xae\xcf\x82, polymath\xc4\x93s \'daug \xc5\xbeinantis\'), polistoras \xe2\x80\x93 nuo ankstyv\xc5\xb3j\xc5\xb3 Nauj\xc5\xb3j\xc5\xb3 laik\xc5\xb3 vadinamas mokslininkas, turintis ne\xc4\xafprastai pla\xc4\x8dias ir gilias \xc4\xafvairi\xc5\xb3 sri\xc4\x8di\xc5\xb3 (mokslo, meno) \xc5\xbeinias. Mokslininko universalo terminas kartais tapatinamas su tolimu genijaus universalo sinonimu._NEWLINE_Mokslininkas universalas dar kitaip gali b\xc5\xabti vadinamas universalistu, universaliuoju mokslininku arba tiesiog universalu._NEWLINE_Genijus universalas bei mokslininkas universalas viduram\xc5\xbeiais buvo Leonardo da Vinci. Vienas ry\xc5\xa1kiausi\xc5\xb3 baroko laik\xc5\xb3 polistor\xc5\xb3 pavyzd\xc5\xbei\xc5\xb3 yra laikomas Gotfrydas Vilhelmas Leibnicas._NEWLINE_\xe2\x80\x9ePolistorijoje\xe2\x80\x9c, kaip teigia vienas filosofijos istorikas, \xe2\x80\x9eUniversalumo ir visapusi\xc5\xa1kumo idealas tapo realybe: visa, kas para\xc5\xa1yta, domina k\xc4\x85 nors, jo dalykas \xe2\x80\x93 res literaria kaip toks. Polistoras kuria bibliografijas bei recenzuoja, o tai, k\xc4\x85 jis publikuoja, yra kiek \xc4\xafmanoma visapusi\xc5\xa1ka bibliografija, apimanti [ir atitinkamus dalykinius jo] komentarus" (Francas M. Vimeris).'